Diari Oficial de la Generalitat Valenciana


Sumari del DOGV 6879, del 10-10-2012 (2012/8953)

RESOLUCIÓ de 20 d'agost de 2012, de la Direcció General d'Avaluació Ambiental i Territorial, per la qual ordena la publicació d'algunes declaracions d'impacte ambiental dels termes municipals de Sant Mateu i Utiel. Expedients: 98/9025 BHG i 46/3087 NZT.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6879

Data del DOGV
:   10-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/8953


Data del document
:   20-08-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Sant Mateu
    * Utiel
    * impacte ambiental

RESOLUCIÓ de 20 d'agost de 2012, de la Direcció General d'Avaluació Ambiental i Territorial, per la qual ordena la publicació d'algunes declaracions d'impacte ambiental dels termes municipals de Sant Mateu i Utiel. Expedients: 98/4258 FAC i 46/4358 JMY. [2012/8953]  
De conformitat amb l'article 28 del Decret 162/1990, de 15 d'octubre, del Consell, pel qual aprova el Reglament per a l'execució de la Llei 2/1989, de 3 de març, d'Impacte Ambiental, el qual establix que una vegada transcorregut el termini assenyalat en l'article 26 sense que s'hagen plantejat discrepàncies, i sense perjuí de la notificació al titular, la declaració d'impacte ambiental es publicarà en el Diari Oficial de la Comunitat Valenciana, resolc,  
  
Article únic  
Publicar en el Diari Oficial de la Comunitat Valenciana les declaracions d'impacte ambiental corresponents als expedients 98/7143 CEW Sant Mateu i 46/0727 CQF Utiel.  
  
«Declaració d'impacte ambiental  
  
Expedient: 98/08 AIA.  
Promotor: José Francisco Pascual Castell.  
Autoritat substantiva: Ajuntament de Sant Mateu.  
Objecte del projecte: ampliació d'explotació porcina d'encebament i transició de gorrins.  
Localització: polígon 14, parcel·la 63, Sant Mateu (Castelló).  
Descripció del projecte  
Es pretén la legalització de l'ampliació realitzada en l'explotació ramadera. L'orientació productiva és l'encebament, que compta amb 1.500 places, i la transició de gorrins, amb 800 places de capacitat. Està classificada dins del grup segon (196 UGM).  
La parcel·la on s'ubiquen les instal·lacions ocupa una superfície de 22.106 m². L'explotació es compon de 2 naus d'encebament de 847 i 770 m² (ja legalitzades) i d'una nau de transició de gorrins de 197,2 m² (34,00 x 5,80 m i 3,30 m d'altura màxima), una caseta de gestió (42 m²), un cobert (42 m²) i un magatzem (72,58 m²), construccions per legalitzar, objecte d'este projecte. La superfície total ocupada és de 1.993,26 m², i la superfície que es pretén legalitzar és de 363,7 m².  
El procés productiu comença amb l'entrada de gorrins amb uns 6 kg de massa, s'engreixen fins a 90-100 kg. La fase de transició suposa l'engreixament d'estos gorrins fins a una massa de 20 kg. Posteriorment passen a la fase d'encebament. El cicle d'encebament dura uns 4 mesos, pel que s'estima que es poden realitzar 2,5 cicles anuals.  
S'ha estimat un consum d'aigua anual de 5.547 m³, que s'emprarà en la neteja de locals i en l'alimentació d'animals. El promotor disposa d'una concessió d'aigua subterrània (expedient CHJ1981CP0097). La captació se situa en la parcel·la 57 del polígon 25, a 500 m aproximadament de l'explotació ramadera, el transport d'aigua es realitza a través d'una canonada de polietilé.  
Es disposa d'una connexió amb la xarxa de distribució general d'energia elèctrica. S'empra en els equips d'il·luminació, ventilació, alimentació, distribució d'aigua i de calefacció.  
S'ha estimat un volum de purins per gestionar de 3.553 m³ anuals. Les dejeccions s'emmagatzemaran en les fosses individuals de cada una de les naus. El volum generat en les naus de transició és de 328 m³. La capacitat de les fosses en la nau de transició és de 86,40 m³. Per tant, disposa de capacitat suficient per a l'emmagatzematge de purins per un temps mínim de tres mesos.  
Quant a la gestió dels purins, una fracció del total produït en l'explotació (592 m³ anuals) es transporten a la planta de tractament ubicada en el municipi de Vall d'Alba gestionada per l'empresa TETMA, SA, El volum restant és aprofitat com a fertilitzant en la producció agrícola. Es disposa de 56,1446 ha de superfície agrícola per a l'aplicació del purí.  
Els cadàvers generats durant el cicle són transportats fins a la caseta de Sant Mateu, on són arreplegats per una empresa externa que se n'encarrega de la destrucció.  
Es disposa de gual sanitari de vehicles per a desinfectar-los. L'explotació disposa d'una tanca perimetral i malles mosquiteres en les finestres per a evitar l'entrada de vectors de malaltia.  
La distància respecte al nucli de població de Sant Mateu és superior a 1 km.  
Tramitació administrativa  
Informació pública i enviament de l'expedient.  
En data 13 de març de 2008 s'envia el projecte d'activitat, l'EIA i l'expedient municipal.  
La informació pública es va fer per mitjà de la publicació en el BOP de Castelló núm. 29, de data 7 març de 2009, i la comunicació als veïns de les parcel·les limítrofs, no s'hi presentaren al·legacions.  
  
Afeccions legals  
Segons el planejament vigent, l'explotació s'ubica en sòl no urbanitzable comú. Es compta amb l'informe de compatibilitat urbanística emés per l'ajuntament així com l'informe favorable de la Conselleria d'Agricultura en relació al sòl no urbanitzable.  
La distància de l'explotació al nucli de població de Sant Mateu és superior a 1.000 m aproximadament. Segons la Llei 6/2003, de Ramaderia de la Comunitat Valenciana, s'establix una distància mínima de 1.000 m de les explotacions respecte a nuclis de població superiors a 2.000 habitants.   
L'activitat proposada no afecta cap espai natural protegit de la província de Castelló ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o cap altra figura reglamentada en desplegament de la Llei 11/94, d'Espais Naturals Protegits de la Comunitat Valenciana.  
La parcel·la 63 és limítrof amb un llit fluvial identificat en la cartografia com a riu Benifarquell. Segons el text refós de la Llei d'Aigües (Reial Decret Legislatiu 1/2001, de 20 de juliol), l'execució de qualsevol obra o treball en domini públic hidràulic o zona de policia de llits requerix l'autorització administrativa prèvia de l'organisme de conca, segons el que preveu el text refós de la Llei d'Aigües esmentat. Segons la documentació disponible, no existix ni s'ha projectat cap construcció en eixa zona.  
La parcel·la sobre la qual es localitza l'actuació és limítrof pel nord-oest amb la via pecuària núm. 11, denominada Colada del Camí de la Vall, de la Fonteta o de Santa Bàrbara, segons consta en la classificació de les vies pecuàries del terme municipal de Sant Mateu aprovada per l'Orde d'1 d'agost de 1984 (BOE número 276, de data 17 de novembre de 1984). Esta via pecuària està classificada amb una amplària legal de 8 m. Qualsevol actuació en la zona ha de respectar esta amplària legal.  
  
El municipi de Sant Mateu no està considerat com un municipi en zona vulnerable, segons el Decret 13/2000, de 25 de gener, del Govern Valencià, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries, ni segons les modificacions posteriors del decret.  
Segons la cartografia disponible, la parcel·la on s'ubica l'explotació es veu afectada pel traçat de diverses infraestructures lineals: un gasoducte, una línia d'alta tensió i la carretera CV-10. Hi ha establides una sèrie de servituds i amplàries legals per a este tipus d'infraestructures lineals que s'han de respectar.  
Consideracions ambientals  
En l'entorn pròxim del projecte dominen les zones dedicades al cultiu de fruiters i labor de secà. Hi ha també àrees ocupades per vegetació natural, zones forestals de matoll esclerofil·le principalment, i zones ocupades per vegetació de ribera situada junt als llits fluvials. Les construccions s'ubiquen en la zona agrícola. Es localitzen en les proximitats altres explotacions ramaderes. L'informe de la Conselleria d'Agricultura indica el compliment de les distàncies mínimes respecte a estes explotacions.  
La parcel·la presenta una orografia ondulada. La vulnerabilitat a la contaminació d'aqüífers està valorada com a mitjana, litològicament la zona es compon de cantells, graves i argiles. La parcel·la limita amb el llit fluvial identificat com a riu Benifarquell. No hi ha risc d'inundació en esta zona.  
Totes les fosses destinades a l'emmagatzematge de purins hauran de ser impermeables i estanques per a evitar el risc de filtració i contaminació de les aigües superficials i subterrànies. En el mateix sentit, les aigües pluvials hauran de ser evacuades de tal forma que no tinguen contacte amb les aigües brutes o amb els residus emmagatzemats. Les aigües sanitàries que es produïxen no podran ser abocades de forma directa o indirecta sobre el medi sense l'aplicació d'un tractament previ que en garantisca la innocuïtat.  
Pel que fa a la destinació dels purins, s'ha aportat, una còpia del certificat amb data 13 de desembre de 2007 d'acceptació per part de l'empresa gestora de la planta de tractament per a un volum anual de 592 m³. Ateses la data del document i la situació en què es troben les plantes, es considera que haurà de presentar-se un certificat actualitzat de l'empresa gestora de la planta; a més, per a conéixer el volum i la periodicitat amb què es fa el transport, s'hauran de presentar els documents d'entrega.  
  
El volum de purí restant és aprofitat com a fertilitzant en la producció agrícola. S'han aportat els contractes d'acceptació dels propietaris de les parcel·les on es pretén distribuir. Les aplicacions es realitzaran d'acord amb les indicacions del codi de bones pràctiques. S'indica que la dosi d'aplicació es limitarà a un màxim de 210 kg de nitrogen per hectàrea i any. Es destinarà a parcel·les dedicades al cultiu d'olivera i labor de secà principalment. Es disposa de 56,1446 ha per a la distribució del purí generat en la nau d'encebament corresponent a l'ampliació.  
  
A causa de la reiterada aplicació de purins que es realitzarà en les parcel·les agrícoles declarades i en absència de programa d'abonament i balanç de nutrients, la dosi d'aplicació màxima s'haurà de limitar a 170 kg de nitrogen per hectàrea i any. Partint dels valors establits legalment quant a la riquesa en nitrogen, es determina que la superfície per a l'aplicació de purí s'haurà d'ampliar fins a les 57,98 ha per a complir esta dosi màxima.  
En l'aplicació s'hauran de respectar les distàncies establides legalment respecte a altres explotacions i nuclis de població. També s'haurà d'evitar la distribució de pur en les proximitats de corrents d'aigua, rius, rierols, barrancs, etc., així com fonts, conduccions subterrànies d'aigua i altres possibles focus de contaminació.   
  
L'explotació disposarà d'un tanca perimetral, malles mosquiteres en les finestres i equips de desinfecció de vehicles i persones per a garantir l'estat sanitari correcte de les instal·lacions.  
Les mesures protectores i correctores proposades en l'estudi se centren en manteniment de les condicions higienicosanitàries de l'explotació, sense que supose cap mesura addicional a les ja descrites per al funcionament normal de l'activitat.  
Consideracions jurídiques  
El projecte examinat constituïx un dels supòsits fàctics en què resulta preceptiva la formulació d'una declaració d'impacte ambiental abans de la resolució administrativa que s'adopte per a l'aprovació definitiva, segons es desprén de l'article 5t de la Llei d'Impacte Ambiental i els concordants del reglament, annex I, apartat 1.h.  
  
En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, que aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
L'article 16.2.m del Decret 131/2007, del Consell, pel qual aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació d'impacte ambiental de plans, programes i projectes, així com de qualsevol altres accions dutes a terme tant pels poders públics com pel particulars en el territori de la Comunitat Valenciana.  
  
Per tot això, formule la declaració d'impacte ambiental següent:  
  
  
Primer  
Estimar acceptable, només als efectes ambientals i sense perjuí de l'obtenció de les autoritzacions sectorials que se li apliquen, el projecte de legalització de l'ampliació de l'explotació porcina d'encebament i transició de gorrins que se situa en la parcel·la 63 del polígon 14, en el terme municipal de Sant Mateu (Castelló), promogut per Jose Francisco Pascual Castell, sempre que es desplegue d'acord amb les previsions de l'estudi d'impacte ambiental i els condicionants i modificacions establits a continuació.  
  
  
Segon  
1. Haurà de disposar-se de l'informe definitiu de Patrimoni Cultural de la Conselleria de Cultura, Educació i Esport. Respecte al descobriment d'elements del patrimoni cultural valencià durant l'exercici de l'activitat, se seguirà el que establix la Llei de Patrimoni Cultural Valencià.  
2. Totes les fosses destinades a l'emmagatzematge de purins hauran de ser impermeables i estanques per a evitar el risc de filtració i contaminació de les aigües superficials i subterrànies.  
3. Les aigües pluvials hauran de ser evacuades de tal forma que no tinguen contacte amb les aigües brutes o amb els residus emmagatzemats.  
4. S'haurà de justificar la destinació de les aigües sanitàries generades durant l'exercici de l'activitat. En cap cas podran ser abocades de manera directa o indirecta sense l'aplicació d'un sistema de depuració que en garantisca la innocuïtat sobre el medi.  
5. S'haurà de presentar un certificat actualitzat per a justificar que es continua fent el transport fins a la planta de tractament de Vall d'Alba. Per a conéixer la periodicitat amb què es realitza el transport, s'hauran de presentar a més els documents d'entrega i acceptació.  
6. En l'aplicació agrícola del purí:  
- S'ha de fer seguint les indicacions del codi de bones pràctiques.  
  
- La dosi d'aplicació s'ha de calcular tenint en compte el cultiu i sòl a què s'aplicarà. En tot cas, es limitarà l'aplicació de nitrogen a la dosi màxima anual de 170 kg de nitrogen per hectàrea.  
  
- La superfície agrícola disponible per a l'aplicació de purins s'ha d'ampliar fins a 57,98 ha. S'ha de justificar la disponibilitat d'esta superfície agrícola.  
- En la distribució de purí s'han de respectar les distàncies legalment establides respecte a altres explotacions, nuclis de població, llits, etc.  
7. La resta dels residus generats en l'explotació han de ser manipulats i emmagatzemats correctament, s'han d'acumular en contenidors homologats per a això i que siguen retirats per un gestor autoritzat.  
8. Es comunicarà qualsevol variació que es produïsca en la destinació i el tractament dels residus.  
9. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, s'ha de comunicar a l'òrgan ambiental competent, el qual establirà, si és procedent, l'aplicació de noves mesures correctores.  
  
Tercer  
Notificar a les persones interessades que contra esta resolució, atés que no és un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar els mitjans que consideren pertinents en defensa del seu dret.  
  
Quart  
Publicar la present declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual aprova el Reglament per a l'Execució de la Llei 2/1989, de 3 de març, d'Impacte Ambiental.  
  
  
València, 27 d'abril de 2009.- La directora general de Gestió del Medi Natural: M. Ángeles Centeno Centeno.  
  
«Declaració d'impacte ambiental  
  
Expedient: 46/09-AIA.  
Títol del projecte: indústria de reutilització, reciclatge i valoració d'envasos buits usats perillosos i no perillosos.  
Promotor: Bidons Gallego, SL.  
Localització: illa M5 del polígon industrial denominat Nuevo Tollo, parcel·les 510, 511 i 512, terme municipal d'Utiel.  
Autoritat substantiva: Direcció General per al Canvi Climàtic.  
  
Descripció del projecte  
1. Objecte del projecte  
L'empresa Bidons Gallego, SL, pretén dur a terme l'activitat de reutilització, reciclatge i valoració d'envasos buits i usats, tant de perillosos com de no perillosos, en el terme municipal d'Utiel, província de València, per a la qual cosa sol·licita l'autorització ambiental integrada pertinent d'acord amb la normativa.  
2. Descripció de les característiques més rellevants del projecte  
D'acord amb el projecte de l'activitat presentat, es pretén ubicar en l'illa M5 del polígon industrial Nuevo Tollo, parcel·les 510, 511 i 512, al terme municipal d'Utiel, província de València, en un sòl classificat i qualificat com a sòl urbà d'ús industrial segons el PGOU d'Utiel. L'ús que en fa l'empresa sol·licitant és compatible en l'Àrea de Repartiment, d'acord amb el certificat emés per l'Ajuntament d'Utiel de data 21 d'agost de 2007.  
Les parcel·les en què s'ubicarà la instal·lació tenen un total de 5.733,16 m².  
La capacitat de gestió teòrica anual de la planta és de 13.246,24 tones de residus. Dóna com a productes acabats: envasos metàl·lics reutilitzables preparats per a contindre qualsevol substància, envasos de plàstic reutilitzables preparats per a contindre qualsevol substància, fragments de plàstic (gransa) per al sector del plàstic i fragments de ferralla per al sector siderúrgic.  
De manera resumida, les fases que integren el procés productiu són les següents: acceptació del residu, recepció dels envasos, reciclatge i valoració d'envasos plàstics no reutilitzables, reciclatge i valoració d'envasos metàl·lics no reutilitzables, reutilització d'envasos de plàstic i reutilització d'envasos metàl·lics amb les consegüents accions dins de cada una d'estes etapes.  
Bidons Gallego, SL, utilitzarà com a matèries primeres en les línies de gestió dels diversos envasos previstos: hidròxid de sodi, grasadilex (detergent), trietanolamina, nitrit sòdic, tolué i xilé. Al marge d'estes, es farà ús d'altres matèries primeres que es relacionen en la depuradora d'aigües industrials prevista, com ara hidròxid de sodi al 50%, àcid sulfúric al 50%, coagulant inorgànic i floculant aniònic d'elevat pes molecular.  
En el procés productiu, l'activitat genera un total de 164 Tn/any de residus perillosos, 7 Tn/any de residus no perillosos i 676 m³/any d'abocaments a la xarxa de sanejament.  
L'activitat requerirà energia elèctrica i aigua potable per a funcionar, procedents de les xarxes de distribució del polígon.  
  
L'aigua s'emprarà principalment per a regenerar el circuit de llavatge de les línies d'envasos, lavabos, vestidors i per a neteja general; el consum total estimat és de 1.014 m³/any. La indústria compta amb una depuradora de les aigües industrials i tractament de fangs.  
  
El polígon industrial en què s'ubicarà l'activitat compta amb un sistema separatiu de clavegueram, per la qual cosa disposarà d'una xarxa d'aigües residuals i una altra per a arreplega de les aigües pluvials generades. Per tant, cada una de les parcel·les disposarà de dos pous d'arreplega, un per a pluvials i un altre per a aigües residuals, i, atés que la indústria s'instal·larà en tres parcel·les, comptarà amb tres pous per a l'arreplega de pluvials i tres per a l'arreplega d'aigües residuals.  
L'activitat utilitzarà com a energia l'elèctrica i tèrmica a partir de l'ús de gasoil com a combustible per a la caldera d'ACS i cremadors de calfament d'aigua en les línies de reutilització d'envasos i de secatge en el forn de la línia de llavatge de bidons metàl·lics, així com en carretons elevadors. El consum previst serà de 970.816 kWh i 20.000 litres de gasoil C.  
Alternatives  
El projecte bàsic exposa que, atesa la legislació, enumerada en el projecte bàsic i l'estudi d'impacte ambiental, les mesures adoptades en l'activitat per a cada efecte mediambiental derivat del procés productiu són les més ajustades al contingut de les dites, i que no es planteja, per tant, cap alternativa diferent.  
Tramitació administrativa  
Amb data 12 de juny de 2008, es va rebre en esta àrea la consulta de l'Àrea de Qualitat Ambiental sobre la suficiència documental de l'activitat per autoritzar; i s'hi va respondre el 5 de desembre de 2008.  
  
Posteriorment, amb data 20 de març de 2009, es va rebre un escrit de la mateixa àrea en què sol·licitava l'avaluació d'impacte ambiental del projecte, a instàncies de Bidons Gallego, SL, i enviava l'expedient, que incloïa:  
- Projecte bàsic d'autorització ambiental integrada  
- Estudi d'impacte ambiental i document de síntesi  
- Annex del projecte bàsic (documentació complementària)  
L'escrit d'enviament mateix certifica que el projecte bàsic d'autorització ambiental integrada i l'estudi d'impacte ambiental s'han sotmés a informació pública durant un període de 30 dies hàbils, publicant-ne un anunci en el Diari Oficial de la Comunitat Valenciana (en el número 5942) i exposant-lo en l'Ajuntament d'Utiel, sense que s'hi hagen produït al·legacions.  
En data 27 d'octubre de 2008, s'envia des del Servici de Control Integrat de la Contaminació de la Direcció General per al Canvi Climàtic, la documentació d'esmena en resposta al requeriment efectuat en data 29 de juliol de 2008 per este servici.  
Afeccions legals  
L'activitat projectada constituïx un dels supòsits arreplegats en l'annex I, subapartat 5.1 de la Llei 2/2006, de 5 de maig, de Prevenció de la Contaminació i Qualitat Ambiental, i és preceptiva l'obtenció de l'autorització ambiental integrada. Les competències en matèria de control integrat de la contaminació, protecció atmosfèrica i acústica, i el seguiment, control i gestió de residus s'atribuïxen a la Direcció General de Canvi Climàtic.  
Altres afeccions considerades són:  
- La indústria objecte d'estudi està inclosa com a activitat potencialment contaminant del sòl en l'annex I del Reial Decret 9/2005, de 14 de gener.  
- L'activitat està catalogada com a activitat potencialment contaminant de l'atmosfera en la Llei 34/2007, de 15 de novembre.  
- L'activitat està sotmesa a la legislació en matèria de residus, en particular, pel que fa a producció de residus i residus d'envasos.  
  
- Queda sotmesa així mateix a la legislació en matèria de contaminació acústica i, en particular, al Decret 266/2004, de 3 de desembre.  
  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que s'aplica.  
Consideracions ambientals  
La parcel·la en què s'ubicarà l'activitat objecte d'estudi no es troba afectada per cap figura de protecció mediambiental. Es tracta d'una zona amb vulnerabilitat i accessibilitat d'aqüífers mitjanes, i no hi ha risc d'inundació (PATRICOVA) segons la cartografia de la Generalitat Valenciana.  
Tota l'activitat es durà a terme en una nau tancada.  
Per a l'exercici de l'activitat són necessàries una sèrie d'accions susceptibles de produir impacte, com ara:  
- Contaminació atmosfèrica.  
- Emissió de soroll.  
- Consum d'aigua.  
- Consum d'energia.  
- Generació i gestió de residus.  
- Explotació de l'activitat.  
Hi ha quatre focus d'emissions a l'atmosfera localitzats en: caldera ACS, cremadors per a calfament d'aigua en les línies de llavatge de bidons reutilitzats, tant metàl·lics com de plàstic, i forn de secatge de bidons metàl·lics després de l'aplicació de pintura. Totes les emissions atmosfèriques són expulsades a l'atmosfera a través de ximeneres. La mesura de prevenció fonamental per emprar en la indústria serà la neteja, tant interior com exterior, i el manteniment periòdic de la maquinària que s'instal·le.  
Respecte al soroll, la indústria funcionarà únicament en període diürn i, basant-se en els mesuraments duts a terme en l'estat preoperacional i l'estudi acústic realitzat per a l'estat d'explotació de la indústria, es conclou que no produirà cap impacte acústic i que complirà els paràmetres indicats en la legislació sense necessitat d'adoptar mesures correctores. Per a evitar les vibracions, s'ha d'aïllar el sòl de les màquines instal·lades, per mitjà de suports elàstics antivibradors, alhora que se separaran dels tancaments i pilars un mínim d'1,5 m.  
  
Quant a les aigües, com ja s'ha indicat, l'aigua s'emprarà per al llavatge i la rentada de tots els envasos que es gestionen, així com per a les tasques de neteja de l'edifici i oficines, amb lavabos i vestidors. Les aigües residuals sanitàries, generades en la zona d'oficines, lavabos i vestidors, seran d'origen domèstic i es canalitzaran fins a cada un dels 3 pous de registre d'aigües residuals, que les abocarà directament a la xarxa de sanejament del polígon industrial. Les aigües pluvials, arreplegades tant en la coberta de l'edificació com en l'espai lliure de la parcel·la, es canalitzaran fins a cada un dels 3 pous existents de pluvials i seran abocades a la xarxa separativa de clavegueram.  
Les aigües residuals industrials, amb origen en el llavatge i rentada en cada una de les línies, seran arreplegades i canalitzades per una xarxa de canaletes estanques fins una estació depuradora d'aigües residuals industrials situada dins de la nau, composta per un fisicoquímic i un tractament terciari d'oxidació. L'aigua depurada passarà a una bassa estanca d'emmagatzematge d'aigua rentada que es reutilitzarà en el procés, incorporada novament a cada una de les línies.  
  
Es considera també la possibilitat d'abocament de part de l'aigua rentada a la xarxa general de sanejament del polígon, per a dur a terme porgues del circuit, a través del pou de registre d'aigües residuals corresponent a la parcel·la 512.  
Els sòlids que es generen en l'EDAR seran tractats per mitjà de la deshidratació mecànica per centrifugat, perquè els arreplegue un gestor autoritzat.  
Tant la bassa d'arreplega d'aigües residuals per al bombament d'entrada a la depuradora com la bassa d'emmagatzematge d'aigües aclarides prevista han de ser estanques, s'hi ha d'utilitzar cubells prefabricats de plàstics per a l'emmagatzematge dels RP generats.  
Les matèries primeres utilitzades en el procés es tindran tant en estat líquid com en pols o en gra. En el cas dels líquids, s'emmagatzemaran en una zona delimitada i sobre cubells prefabricats per a l'arreplega de possibles abocaments accidentals. La resta de matèries primeres es reben en sacs de 20 i 50 kg arreplegats sobre palets de fusta, que al seu torn també s'apilaran en les estanteries corresponents.  
Els residus perillosos generats en l'activitat s'emmagatzemaran provisionalment en una zona delimitada per a això, en l'interior de la nau, correctament preparada, impermeabilitzada, amb sistema d'arreplega de vessaments accidentals quan siga necessari per mitjà de cubells prefabricats homologats i dotats amb mitjans bàsics de protecció contra incendis.  
Els residus generats en la indústria es gestionaran a través de gestors autoritzats. El procés de transport per part de l'empresa gestora dependrà del tipus de residu: els residus líquids se succionaran i transportaran per mitjà de camions cisterna o bóta; els residus sòlids seran carregats i transportats en camions plataforma o camions contenidor.  
  
El cessament de l'explotació de l'activitat comporta el desmantellament de la maquinària instal·lada, operació senzilla consistent a traslladar equips per a vendre'ls. Com que per a això no es requerix cap acció especial, es considera d'impacte ambiental nul, encara que comportaria una disminució de les activitats econòmiques en la zona. Com a condicions d'explotació anormals es consideren les emergències causades per vessaments o abocaments accidentals, però, gràcies al sistema d'arreplega de què es disposa, estes situacions no comportarien cap impacte addicional.  
Les tasques que es fan dins del programa de vigilància ambiental són les següents:  
- Control de la gestió de residus:  
- Es disposarà d'un registre de residus produïts  
- Anualment, s'omplirà la declaració anual de productor de residus perillosos i no perillosos.  
- Cada quatre anys, s'elaborarà un pla de prevenció i reducció de residus perillosos.  
- Control de la contaminació acústica: el titular de l'activitat haurà de dur a terme una auditoria acústica d'autocontrol del nivell de les emissions acústiques amb un periodicitat màxima de 5 anys. Els resultats de l'auditoria quedaran reflectits en el llibre de control de l'empresa, que estarà a disposició de les administracions competents.  
Consideracions jurídiques  
El projecte examinat constituïx, segons el que preveu l'apartat 6, subapartat d.1, de l'annex I del Decret 32/2006, de 10 de març, que modifica el Decret 162/1990, de 15 d'octubre, del Consell de la Generalitat, pel qual aprova el Reglament per a l'execució de la Llei 2/1989, de 3 de març, d'Impacte Ambiental, un dels supòsits fàctics en què resulta preceptiva la formulació d'una declaració d'impacte ambiental anterior a la resolució administrativa que s'adopte per a l'aprovació definitiva del projecte, segons es desprén de l'article 5t de la Llei d'Impacte Ambiental i els concordants del reglament.  
  
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que s'apliquen.  
  
L'article 5 del Decret 162/1990, de 15 d'octubre, atribuïx a l'òrgan mediambiental la competència en la formulació de la declaració d'impacte ambiental dels projectes a què s'aplique la Llei 2/1989, d'Impacte Ambiental.   
L'article 16, apartat 2, lletra m) del Decret 217/2007, de 26 d'octubre, que modifica el Decret 131/2007, de 27 de juliol, del Consell, pel qual aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació d'impacte ambiental.  
Per tot això, fent ús de les facultats que tinc legalment atribuïdes, formule la declaració d'impacte ambiental següent:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que s'apliquen, el projecte «Indústria de reutilització, reciclatge i valorització d'envasos buits usats perillosos i no perillosos», promogut per Bidons Gallego, SL, que es vol ubicar en el polígon industrial Nuevo Tollo, illa M5, parcel·les 510, 511 i 512, del terme municipal d'Utiel, província de València, sempre que es desplegue d'acord amb el que establix l'estudi d'impacte ambiental, el projecte tècnic i la resta de la documentació que constituïx l'expedient avaluat, així com de l'apartat segon d'esta resolució.  
  
  
Segon  
Com a condicions addicionals s'establixen les següents:  
  
1. S'haurà de disposar de l'autorització preceptiva d'abocament d'aigües residuals a la xarxa municipal de clavegueram concedida per l'autoritat municipal o, si és el cas, l'entitat de sanejament. Així mateix, es respectaran els límits d'abocament establits per l'ordenança municipal d'abocaments de l'Ajuntament d'Utiel.  
2. A fi de garantir l'eficiència dels recursos hídrics, així com per a assegurar la protecció del sòl i aqüífers, atesa la vulnerabilitat mitjana que tenen, s'haurà de certificar l'estanquitat de les basses d'aigües.  
  
3. Es presentarà davant de la Direcció General per al Canvi Climàtic l'informe preliminar de situació del sòl, perquè es tracta d'una activitat considerada potencialment contaminant del sòl, en compliment amb l'article 3 del Reial Decret 9/2005, de 14 de gener, sobre activitats potencialment contaminants del sòl.  
4. El programa de vigilància ambiental es durà a terme d'acord amb les condicions establides en esta declaració d'impacte ambiental. A més, haurà d'incloure:  
- Es realitzarà un manteniment preventiu de les instal·lacions i s'ha de mantindre un registre històric d'operacions de manteniment i reparació sobre la maquinària.  
- Ha d''haver-hi i s'ha d'aplicar un pla de manteniment de la planta de depuració, per al control correcte del funcionament, i garantir que els paràmetres de l'efluent final es troben dins dels límits establits.  
  
- Serà necessari disposar d'un pla de revisió de les instal·lacions en què es comprove el bon estat dels depòsits, envasos i instal·lacions d'emmagatzematge de productes químics i de la planta depuradora, a fi de detectar i impedir la producció de fugues i vessaments accidentals.  
  
7. S'ha de portar un registre documentat del programa de vigilància ambiental inclòs en l'estudi d'impacte ambiental per tal d'acreditar l'adopció i execució de les mesures preventives i correctores proposades i la comprovació de l'eficàcia que hagen tingut.  
8. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, s'ha de comunicar a l'òrgan ambiental competent, que establirà, si és procedent, l'aplicació de noves mesures correctores.  
  
  
Tercer  
Es notificarà a les persones interessades que, contra esta resolució, ja que no és un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret consideren pertinents.  
  
Quart  
Es publicarà esta declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, del 15 d'octubre, del Consell de la Generalitat Valenciana, pel qual aprova el Reglament per a l'execució de la Llei 2/1989, de 3 de març, d'Impacte Ambiental.  
  
  
València, 27 d'abril de 2009.- La directora general de Gestió del Medi Natural: M. Ángeles Centeno Centeno.»  
  
València, 20 d'agost de 2012.- El director general d'Avaluació Ambiental i Territorial: Juan Giner Corell.